**Ministru kabineta rīkojuma „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” projekta sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – projekts) sagatavots, pamatojoties uz:   * Ministru kabineta 2009. gada 22. decembra noteikumu Nr. 1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3. punktu; * Ministru kabineta 2011. gada 27. decembra noteikumu Nr. 1025 „Noteikumi par rīcību ar lietiskajiem pierādījumiem un arestēto mantu” (turpmāk – Noteikumi Nr. 1025) 37. un 39. punktu; * Ministru kabineta 2012. gada 11. decembra noteikumu Nr. 839 „Nodrošinājuma valsts aģentūras nolikums” 3.5. un 4.5.3. apakšpunktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2002. gada 3. maijā tika uzsākts kriminālprocess Nr. 1360009202 saskaņā ar Krimināllikuma 109. panta pirmajā daļā paredzētā noziedzīga nodarījuma sastāva pazīmēm. Kriminālprocesā noskaidrots, ka Agņa Rumpja īpašumā Saldus rajona Zirņu pagasta saimniecības „Imuļi”, kadastra Nr. 8496 006 0090, meža 1. kvartāla 1. nogabalā 2,2 ha platībā nocirsta 49 gadus veca priežu audze (491 priede un 91 egle, kopā 582 koki) (turpmāk – kokmateriāli). 2002. gada 8. maijā saskaņā ar Latvijas Kriminālprocesa kodeksa 63. pantu kokmateriāli ir atzīti par lietiskajiem pierādījumiem krimināllietā. 2002. gada 10. maijā Saldus rajona policijas pārvalde pieņēma lēmumu par lietisko pierādījumu (kokmateriālu) nodošanu realizācijai. 2002. gada 16. maijā, noslēdzot līgumu ar AS „Saldus mežrūpniecība”, reģistrācijas Nr. 40003020121, Saldus rajona policijas pārvalde realizēja kokmateriālus par summu 3 534,47 Ls. Minētie līdzekļi ieskaitīti Saldus rajona policijas pārvaldes bankas kontā. 2012. gada 31. augustā Valsts policijas Kurzemes reģiona pārvaldes Saldus iecirkņa Kriminālpolicijas nodaļas amatpersona pieņēma lēmumu par kriminālprocesa izbeigšanu krimināllietā Nr. 1360009202 sakarā ar noilgumu, kā arī nolēma atgriezt lietisko pierādījumu (kokmateriālu) īpašniekam naudas līdzekļus 3 534,47 Ls apmērā.  Pēc galīgā lēmuma pieņemšanas krimināllietā lietisko pierādījumu (kokmateriālu) īpašnieka A. Rumpja pilnvarotais pārstāvis Egils Uļjanovs ilgstošā laika posmā vērsās ar iesniegumiem gan Valsts policijā, gan Latvijas Republikas prokuratūrā, nepiekrītot lietisko pierādījumu (kokmateriālu) īpašniekam A. Rumpim atgrieztās naudas summas apmēram. Minētās iestādes, atbildot uz E. Uļjanova iesniegumiem, ir norādījušas, ka šis jautājums nav skatāms atbilstoši likumam „Par izziņas iestādes, prokuratūras vai tiesas nelikumīgas vai nepamatotas rīcības rezultātā nodarīto zaudējumu atlīdzināšanu”.  E. Uļjanovs 2015. gada 13. janvārī vērsās Administratīvās rajona tiesas Liepājas tiesu namā ar prasības pieteikumu pret Latvijas Republiku par atteikšanos piešķirt zaudējumu atlīdzību, lūdzot piedzīt mantiskos zaudējumus 24 696,12 *euro* un morālo kaitējumu 4 000 *euro*. Ar Administratīvās rajona tiesas Liepājas tiesu nama 2015. gada 22. janvāra lēmumu atteikts pieņemt pieteikumu. Par minēto lēmumu E. Uļjanovs 2015. gada 30. janvārī iesniedza Augstākās tiesas Administratīvo lietu departamentam blakus sūdzību. Ar Augstākās tiesas 2015. gada 6. maija lēmumu lietā Nr. 670000615 (SKA-635/2015) atcelts Administratīvās rajona tiesas Liepājas tiesu nama tiesneša 2015. gada 22. janvāra lēmums. Minētajā lēmumā Augstākās tiesas Administratīvo lietu departaments, cita starpā, norādījis, ka apstākļi, ka lietiskie pierādījumi nav nodoti glabāšanā un rīcībai Nodrošinājuma valsts aģentūrai (turpmāk – Aģentūra), bet gan realizēti pēc procesa virzītāja norādījuma un ka no realizācijas iegūtā nauda nav nodota Aģentūrai, bet glabāta policijas pārvaldes kontā, nav pamats, lai atzītu, ka jautājums par realizēto pierādījumu vērtības noteikšanu un atlīdzināšanu būtu Valsts policijas kompetencē.  E. Uļjanovs 2015. gada 16. jūnijā iesniedza Aģentūrai iesniegumu par lietisko pierādījumu (kokmateriālu) vērtības atlīdzināšanu, prasot atmaksāt lietisko pierādījumu (kokmateriālu) īpašniekam A. Rumpim 18 828,42 *euro* papildus tam, ko lietisko pierādījumu (kokmateriālu) īpašnieks jau ir saņēmis no Valsts policijas. Aģentūra, izskatot E. Uļjanova iesniegumu, 2015. gada 16. jūlija vēstulē Nr. 17-3/8453 norādīja, ka nav kompetenta izskatīt jautājumu par lietisko pierādījumu vērtības atlīdzināšanu, atsaucoties uz to, ka Aģentūra nevar pieņemt lēmumus par tiem lietiskajiem pierādījumiem, kuri ir izņemti vai realizēti pirms Aģentūras un valsts aģentūras „Materiālās rezerves” (izveidota 2004. gada 1. novembrī, reorganizēta 2009. gada 30. jūnijā) izveidošanas un secināja, ka E. Uļjanovam jāvēršas Valsts policijā.  2016. gada 10. februārī E. Uļjanovs iesniedza Iekšlietu ministrijai 2016. gada 8. februāra iesniegumu par Aģentūras 2015. gada 16. jūlija vēstules Nr. 17-3/8453 apstrīdēšanu.  Iekšlietu ministrija ar 2016. gada 18. aprīļa vēstuli Nr. 1-63/190/91-R pārsūtīja Aģentūrai E. Uļjanova 2016. gada 8. februāra iesniegumu izskatīšanai pēc būtības, vēršot uzmanību, ka Augstākās tiesas Administratīvo lietu departaments 2015. gada 6. maija lēmuma lietā Nr. 670000615 (SKA-635/2015) 9. punktā norādīja, ka, lai atrisinātu jautājumu par lietiskā pierādījuma vērtības atlīdzināšanu, A. Rumpim ir jāvēršas Aģentūrā.  Noteikumu Nr. 1025 37. punkts paredz, ka, ja lietiskais pierādījums ir realizēts, Aģentūra atlīdzina tā īpašniekam vai likumīgajam valdītājam no deponēto līdzekļu konta lietiskā pierādījuma vērtību, kāda pastāv atlīdzināšanas dienā, vai atlīdzina ar tās pašas sugas un tādas pašas kvalitātes priekšmetu, ņemot vērā lietisko pierādījumu, arestētās mantas vai mantas, kurai atcelts arests, aprakstes un novērtējuma aktā norādīto novērtējumu (neatskaita izdevumus, kas saistīti ar lietiskā pierādījuma uzglabāšanu un realizāciju).  Atbilstoši Noteikumu Nr. 1025 41. punktam par atlīdzināšanas dienu uzskata dienu, kad procesa virzītāja nolēmums par lietiskā pierādījuma vērtības atlīdzināšanu tā īpašniekam vai likumīgajam valdītājam ir stājies spēkā.  Noteikumu Nr. 1025 42. punktā ir noteikts, ka lietiskā pierādījuma novērtēšanai atlīdzināšanas brīdī izveido komisiju saskaņā ar šo noteikumu 15. punktu – pirms lietiskā pierādījuma realizācijas vai iznīcināšanas ar Aģentūras rīkojumu izveido lietiskā pierādījuma novērtēšanas komisiju vismaz triju komisijas locekļu sastāvā.  Tādējādi pamatojoties uz Noteikumu Nr. 1025 42. punktu ar Aģentūras direktora 2016. gada 5. maija rīkojumu Nr. 423 „Par lietisko pierādījumu novērtēšanas komisiju” tika izveidota lietisko pierādījumu novērtēšanas komisija (turpmāk – Lietisko pierādījumu novērtēšanas komisija), lai novērtētu krimināllietā Nr. 1360009202 izņemtos lietiskos pierādījumus – kokmateriālus –, pamatojoties uz dokumentālu informāciju.  Atklāta konkursa „Mantas (tajā skaitā nekustamā īpašuma objektu) vērtēšanas pakalpojumu saņemšana Nodrošinājuma valsts aģentūras vajadzībām uz trīs gadiem” (iepirkuma identifikācijas Nr. IeM NVA 6016/67) rezultātā 2016. gada 29. jūlijā tika noslēgta Vispārīgā vienošanās Nr. IeM NVA 2016/154-Pak „Kustamās mantas vērtēšanas pakalpojumu saņemšana Nodrošinājuma valsts aģentūras vajadzībām uz trīs gadiem”. Aģentūra 2016. gada 8. augustā nosūtīja uzaicinājumu Nr. 17-10/9123 pakalpojumu sniedzējiem (SIA „EIROEKSPERTS”, SIA „VCG EKSPERTU GRUPA” un personu apvienībai SIA „BIZNESA KONSULTANTU GRUPA” un SIA „VESTABALT”), kuri atklāta konkursa rezultātā bija ieguvuši tiesības sniegt mantas (tajā skaitā nekustamā īpašuma objektu) vērtēšanas pakalpojumu, iesniegt piedāvājumu par kustamās mantas (lietiskie pierādījumi – kokmateriāli; krimināllieta Nr. 1360009202) novērtēšanu uz atlīdzināšanas brīdi – 2012. gada 11. septembri.  Ņemot vērā uzaicinājuma rezultātā saņemtos piedāvājumus lietisko pierādījumu – kokmateriālu krimināllietā Nr. 1360009202 – vērtēšanai uz atlīdzināšanas brīdi – 2012. gada 11. septembri, Lietisko pierādījumu novērtēšanas komisija nolēma, ka pasūtījuma veikšanai tiek izvēlēts SIA „EIROEKSPERTS” (reģistrācijas Nr. 40003650352), jo minētais komersants piedāvājis pasūtījumu veikt par viszemāko cenu.  Aģentūra 2016. gada 15. augustā nosūtīja SIA „EIROEKSPERTS” pasūtījumu Nr. 17-10/9400 vērtēšanas darbu veikšanai – par krimināllietā Nr. 1360009202 realizēto kokmateriālu vērtēšanas pakalpojumu sniegšanu, saskaņā ar atklāta konkursa „Mantas (tajā skaitā nekustamā īpašuma) vērtēšanas pakalpojumu saņemšana Nodrošinājuma valsts aģentūras vajadzībām uz trīs gadiem” (iepirkuma identifikācijas numurs – IeM NVA 2016/67) rezultātā 2016. gada 29. jūlijā noslēgtās Vispārīgā vienošanās nosacījumiem un 2016. gada 10. augustā iesniegto piedāvājumu.  2016. gada 23. augustā Aģentūrā saņemts SIA „EIROEKSPERTS” vērtējums, kuru Lietisko pierādījumu novērtēšanas komisija atzinusi par izvērstu un pamatotu. SIA „EIROEKSPERTS” 2016. gada 23. augusta vērtējumā Nr.2016/L3404/999 norādīts, ka ir veikta kustamās mantas – nelikumīgi nocirstas koksnes 272,37 m3 apjomā saimniecībā „Imuļi”, Brocēnu novadā, Zirņu pagastā, kadastra Nr. 8496 006 0090, novērtēšana, proti, tirgus vērtības noteikšana minētajai mantai (kokmateriāliem) uz 2012. gada 11. septembri. SIA „EIROEKSPERTS” 2016. gada 23. augusta vērtējumā Nr. 2016/L3404/999 secināts, ka, visticamāk, kustamas mantas (kokmateriālu) tirgus vērtība 2012. gada 11. septembrī bija 9 200 Ls (13 090,42 *euro*).  Ievērojot to, ka Valsts policija lietisko pierādījumu (kokmateriālu) īpašniekam jau atlīdzināja lietisko pierādījuma vērtību 3 534,47 Ls (5 029,10 *euro*)apmērā, Aģentūra 2016. gada 13. septembrī pieņēma lēmumu Nr. 17-3/10578 par lietiskā pierādījuma vērtības atlīdzināšanu, ar kuru E. Uļjanova iesniegums apmierināts daļēji un nolemts atlīdzināt lietisko pierādījumu (kokmateriālu) īpašniekam A. Rumpim lietisko pierādījumu (kokmateriālu) vērtību 8 061,32 *euro* (13 090,42 *euro* – 5 029,10 *euro*) apmērā.  2016. gada 7. decembrī Iekšlietu ministrija pieņēma lēmumu Nr. 1-66/139 par iesnieguma par labvēlīgāka administratīvā akta izdošanu noraidīšanu, ar kuru Aģentūras 2016. gada 13. septembra lēmums Nr. 17-3/10578 par lietiskā pierādījuma vērtības atlīdzināšanu atzīts par pamatotu.  Saskaņā ar Noteikumu Nr. 1025 39. punktu, ja deponēto līdzekļu kontā līdzekļi lietiskā pierādījuma vērtības atlīdzināšanai nav pietiekami, lietiskā pierādījuma vērtību tā īpašniekam vai likumīgajam valdītājam atlīdzina no valsts budžeta līdzekļiem neparedzētiem gadījumiem.  Ņemot vērā, ka Aģentūras deponēto līdzekļu kontā nav līdzekļu lietisko pierādījumu (kokmateriālu) vērtības atlīdzināšanai, projekts paredz uzdevumu Finanšu ministrijai piešķirt Iekšlietu ministrijai (Aģentūrai) finanšu līdzekļus no valsts budžeta programmas 02.00.00 „Līdzekļi neparedzētiem gadījumiem” 8 062 *euro* apmērā, lai segtu izdevumus, kas saistīti ar kriminālprocesā Nr. 1360009202 izņemto un realizēto lietisko pierādījumu vērtības atlīdzināšanu un tādējādi izpildītu Aģentūras 2016. gada 13. septembra lēmumu Nr. 17-3/10578 par lietiskā pierādījuma vērtības atlīdzināšanu. |
| 3. | Projekta izstrādē iesaistītās institūcijas | Iekšlietu ministrija, Nodrošinājuma valsts aģentūra. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017. gads** | | Turpmākie trīs gadi (*euro*) | | |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2017.) gadu | izmaiņas, salīdzinot ar kārtējo (2017.) gadu | izmaiņas, salīdzinot ar kārtējo (2017.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 8 062 | 0 | 0 | 0 |
| 2.1. valsts pamatbudžets | 0 | 8 062 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | - 8 062 | 0 | 0 | 0 |
| 3.1. valsts pamatbudžets | 0 | - 8 062 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 8 062 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts paredz piešķirt finansējumu Iekšlietu ministrijai (Aģentūrai) 8 062 *euro* apmērā (EKK 2279), lai segtu izdevumus, kas saistīti ar kriminālprocesā Nr. 1360009202 izņemto un realizēto lietisko pierādījumu vērtības atlīdzināšanu. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Iekšlietu ministrija, Nodrošinājuma valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas II, IV, V un VI sadaļa – projekts šīs jomas neskar.

Iekšlietu ministrs Rihards Kozlovskis

Iekšlietu ministrijas valsts sekretāre Ilze Pētersone–Godmane

22.03.2017. 14:07

1786

Brača, 67829059

krista.braca@agentura.iem.gov.lv

Avotiņš, 67219136

gatis.avotins@agentura.iem.gov.lv